
Z A P I S N I K
s  5. sjednice Vijeća Mjesnog odbora Buzin, održane dana 19. listopada 2021. godine u objektu mjesne samouprave Buzin,
s početkom u 18:00 sati


NAZOČNI ČLANOVI VIJEĆA: Juraj Ban, Vid Ban, Tomislav Jerčić, Meri Kralj, Stjepan Kranjčina

NENAZOČNI ČLANOVI VIJEĆA:

OSTALI PRISUTNI: Mario Hrgović, pomoćnik pročelnice za mjesnu samoupravu

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 5 od ukupno 5 članova Vijeća, što znači da Vijeće može pravovaljano raspravljati i odlučivati te otvara 5. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 5 glasa ˝ZA˝, Vijeće prihvaća tekst Zapisnika 4. sjednice održane 27. rujna 2021. godine. 


USVAJANJE DNEVNOG REDA

Predsjednik Vijeća Mjesnog odbora Buzin predlaže povlačenje točke 6. „Potreba održavanja zelene površine uz autocestu na području MO Buzin – zaključak, donosi se“ iz predloženog Dnevnog reda u Pozivu za 5. sjednicu.
Predsjednik Vijeća Mjesnog odbora Buzin predlaže uvrštavanje 1 dodatne točke Dnevnog reda.
1. Prijedlog lokacija za postavljanje koševa za smeće – zaključak, donosi se

Usvajanje Dnevnog reda:

D N E V N I   R E D

1. Prijedlozi za izmjenu Plana komunalnih aktivnosti za 2021. – zaključak, donosi se
2. Prijedlozi za uvrštenje u Program građenja komunalne infrastrukture na području Grada 
Zagreba u 2022. godini – zaključak, donosi se
3. Prijedlozi za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – zaključak, donosi se
4. Korištenje prostora – A. R. – rekreativno vježbanje – zaključak, donosi se
5. Potreba pregleda i sanacije dijela kolnika na autocesti u zoni nadvožnjaka nad ulicom Bani – zaključak, donosi se
6. Potreba održavanja zelene površine uz autocestu na području MO Buzin – zaključak, donosi se
7. Raspored dežurstva u prostorijama MO Buzin
8. Prijedlog lokacija za postavljanje koševa za smeće – zaključak, donosi se
9. Pitanja, prijedlozi i obavijesti
- Financijski plan 2022. – informacija
- Prijedlog prioriteta Plana komunalnih aktivnosti za 2022. - informacija


Ad. 1. Prijedlozi za izmjenu Plana komunalnih aktivnosti za 2021. – zaključak, donosi se
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi


Z A K LJ U Č A K
o Prijedlozima za izmjenu Plana komunalnih aktivnosti za 2021. godinu
1. Vijeće Mjesnog odbora Buzin raspravljalo je o Prijedlozima za izmjenu Plana komunalnih aktivnosti za 2021. godinu.

2. Vijeće Mjesnog odbora Buzin predlaže da se u Plan komunalnih aktivnosti za 2021. godinu uvrsti postavljanje 8 klupica s naslonom na području MO Buzin. 

3. Ovaj Zaključak dostavlja se na znanje Vijeću Gradske četvrti Novi Zagreb-istok.





Ad. 2. Prijedlozi za uvrštenje u Program građenja komunalne infrastrukture na području Grada Zagreba u 2022. godini – zaključak, donosi se

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi


Z A K LJ U Č A K
o Prijedlozima za uvrštenje u Program građenja komunalne infrastrukture na području 
Grada Zagreba u 2022. godini

1. Vijeće Mjesnog odbora Buzin raspravljalo je o Prijedlozima za uvrštenje u Program građenja komunalne infrastrukture na području Grada Zagreba u 2022. godini.

2. Vijeće Mjesnog odbora Buzin predlaže da su u Program građenja komunalne infrastrukture na području Grada Zagreba u 2022. godini uvrste sljedeći prioriteti:
· Tehnička dokumentacija i izgradnja dva desna skretanja na raskrižju Av. V. Holjevca / Ulica Mladosti / Buzinski prilaz
· Tehnička dokumentacija i izgradnja nogostupa u ulici Krčmarići 
· Gradnja prometnice Buzinski prilaz 
· Tehnička dokumentacija i gradnja kružnog toka u Ulici Mladosti I. odvojak 
· Tehnička dokumentacija i izgradnja rasvjete u NK Mladost Buzin - na staze i na malom igralištu 

3. Ovaj Zaključak dostavlja se na znanje Vijeću Gradske četvrti Novi Zagreb-istok. 


Ad. 3. Prijedlozi za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – zaključak, donosi se

Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o Prijedlozima za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. godinu

1. Vijeće Mjesnog odbora Buzin raspravljalo je o Prijedlozima za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. godinu.

2. Vijeće Mjesnog odbora Buzin predlaže da se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. godinu uvrste sljedeći prioriteti:
· Sanacija dijela oštećenog kolnika Av. V. Holjevca (D30) u zoni raskrižja s ulicom Buzinska cesta
· Sanacija dijela oštećenog kolnika ulice Buzinska cesta u zoni s raskrižjem Krčmarići

3. Ovaj Zaključak dostavlja se na znanje Vijeću Gradske četvrti Novi Zagreb-istok.


Ad. 4. Korištenje prostora – A. R. – rekreativno vježbanje – zaključak, donosi se
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o korištenju prostora MO Buzin za 
A.R. – rekreativno vježbanje

1. Vijeće Mjesnog odbora Buzin raspravljalo je o zahtjevu podnositeljice A.R. za povremeno korištenje prostora mjesne samouprave Buzin, Buzinska cesta 20.

2. Vijeće Mjesnog odbora Buzin suglasno je da se odobri podnositeljici A.R. povremeno korištenje velike dvorane u prostoru mjesne samouprave Buzin, u terminu svaki utorak i četvrtak u mjesecu u vremenu od 21,00 do 22,00 sati.

3. Ovaj Zaključak dostavlja se Vijeću Gradske četvrti Novi Zagreb-istok i Gradskom uredu za mjesnu samoupravu.



Ad. 5. Potreba pregleda i sanacije dijela kolnika na autocesti u zoni nadvožnjaka nad ulicom Bani – zaključak, donosi se
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o pregledu i sanacije dijela kolnika na autocesti u zoni nadvožnjaka 
nad ulicom Bani

1. Vijeće Mjesnog odbora Buzin raspravljalo je o pregledu i sanacije dijela kolnika na autocesti u zoni nadvožnjaka nad ulicom Bani.

2. Vijeće Mjesnog odbora Buzin kontinuirano usmenim putem dobiva pritužbe od mještana naselja Buzin koji stanuju u neposrednoj blizini autoceste o problemu učestalih snažnih vibracija koje osjete na stambenim objektima te stvaranja neugodnih snažnih zvukova (nalik snažnim udarcima koji stvaraju dojam potresa, što izaziva neugodan osjećaj kod mještana) prilikom nailaska teretnih motornih vozila na autocesti u zoni nadvožnjaka nad ulicom Bani.

3. Vijeće Mjesnog odbora Buzin traži od Hrvatskih autocesta d.d. pregled navedenog dijela autoceste kako bi se utvrdilo da li je došlo do oštećenja kolnika autoceste, odnosno utvrđivanje izvora navedenog problema te pristupanje mogućoj sanaciji dijela kolnika autoceste.

4. Vijeće Mjesnog odbora Buzin traži da se putem Vijeća Gradske četvrti Novi Zagreb-istok i Gradskog ureda za mjesnu samoupravu uputi dopis Hrvatskim autocestama d.d. s navedenom problematikom.

5. Ovaj Zaključak dostavlja se Vijeću Gradske četvrti Novi Zagreb-istok i Gradskom uredu za mjesnu samoupravu.

Ad. 6. Potreba održavanja zelene površine uz autocestu na području MO Buzin – zaključak, donosi se
Točka 6. je povučena iz Dnevnog reda.
Ad. 7. Raspored dežurstva u prostorijama MO Buzin
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o dežurstvu u prostorijama MO Buzin

1. Vijeće Mjesnog odbora Buzin raspravljalo je o dežurstvu u prostorijama MO Buzin.

2. Vijeće mjesnog odbora suglasno je da minimalno jedan član Vijeća Mjesnog odbora Buzin dežura u prostorijama MO Buzin, prvi utorak u mjesecu od 18.00 do 19.00 sati. U slučaju da prvi utorak u mjesecu pada na neradni dan ili blagdan, dežurstvo se odrađuje sljedeći radni dan od 18.00 do 19.00 sati.

3. Ovaj Zaključak dostavlja se Vijeću Gradske četvrti Novi Zagreb-istok.

Ad. 8. Prijedlog lokacija za postavljanje koševa za smeće – zaključak, donosi se
Članovi Vijeća od Predsjednika su usmeno i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o lokacijama za postavljanje koševa za smeće

1. Vijeće Mjesnog odbora Buzin raspravljalo je o postavljanju koševa za smeće na području MO Buzin.

2. Vijeće Mjesnog odbora Buzin predlaže da se postave koševi za smeće na sljedećim lokacijama:
· Park Pijovčina
· Duž biciklističke staze uz Av. V. Holjevca 

3. Vijeće Mjesnog odbora Buzin traži da se nakon postavljanja koševa za smeće isti, kao i postojeći, redovito prazne.

4. Ovaj Zaključak dostavlja se Vijeću Gradske četvrti Novi Zagreb-istok i Zagrebačkom holdingu d.d. – podružnici Čistoća.

Ad. 9. Pitanja, prijedlozi i obavijesti

Predsjednik Vijeća Mjesnog odbora Buzin izvještava članove Vijeća Mjesnog odbora Buzin da će se na idućoj sjednici raspravljati o financijskom planu za 2022. godinu kao i Prijedlogu prioriteta Plana komunalnih aktivnosti za 2022. godinu.


Obzirom da više nije bilo pitanja, prijedloga i obavijesti, Sjednica je završena u 19:30 sati.

KLASA: 026-02/21-002/1839
[bookmark: _GoBack]URBROJ:  251-06-11-901-21-2
Zagreb, 19. listopada 2021. godine 

Zapisnik sastavio:							
Juraj Ban, mag. geogr.
Predsjednik 
Vijeća Mjesnog odbora
Buzin


Juraj Ban, mag. geogr.
